Kwamena Minta Nyarku

**Kwamena Minta Nyarku** anɛ Gaana pɔlittiks nwɛɛd ba da duanɛ Buniya nwarig la ni li daba yɔpɔi yυυm tusir nɛ kɔbiswai nɛ piisyɔpɔi nɛ anaasi la ni, o anɛ Maasim Tiig Naadɔɔg nid. O anɛ wadmaan n tis Cape Coast North linɛ bɛ Gaana Central Region sυυlυm la.

## O vυm pinilυg nɛ o sakυr yɛla
Ba dua Nyarku nɛ Buniya nwarig la ni li daba yɔpɔi yυυm tusir nɛ kɔbiswai nɛ piisyɔpɔi nɛ anaasi la ni. O yinɛ Apewosika, linɛ bɛ Gaana Cape Coast sυυlυm Central Region la. O da naae o sakur linɛ an GCE Ordinary level nɛ GCE Advanced level la nɛ yυυm tusir nɛ kɔbiswai nɛ piiswai nɛ ayi n naae li yυυm tusir nɛ kɔbiswai nɛ piiswai nɛ ayuobu la ni n bɛ Adisadel College sakur, linɛ bɛ Cape Coast la. O da tɔlisi Komenda Training College naae ka die kasɛta gbaυŋ linɛ paalυg gbaυŋ linɛ an yυυma tan Post Sec Teacher Cert yυυm tusir nɛ kɔbiswai nɛ piiswai nɛ anu la ni. Yυυma tusa yi la ni, ka o da naae bachelor's digirɛɛ zamisυg linɛ an Business Education n bɛ University of Cape Coast sakurin la. O da lɛn keŋ University of Ghana Business Sakur la ni n naae mɔr Masters of Business Administration (MBA) zamisυg linɛ an da diib yɛla la yυυma tusa yi nɛ atan la ni. O da lɛn keŋ University of Leicester yaas, ani ka o maal Doctor of Philosophy (PhD) zamisυg kpazɛɛri linɛ an da diib yɛla yυυma tusa yi nɛ piina wai la ni ka mɛ lɛn maal Chartered Institute of Marketing n bɛ United Kingdom.

## O tυυma
Nyarku anɛ paan-paan kpɛɛm n bɛ Chain Management, School of Business, University of Cape Coast,Ghana n paan kati waae linɛ tɔlυŋ nɛ da diib yɛla.

## Pɔlitiks nwɛɛb
Yυυma tusa yi nɛ piisi la ni ka Maasim Tiig Naadɔɔg ye vɔti gaŋ sɔ ka o zienɛ nyaa wadmaanib kυk la ka ba vɔt ka o di. On da zien la sɔɔsɔ  da pυ nyaa nɛ o.

Buniya nyaaŋ nwaris ayɔpɔi la li dabisim piina yuobu yυυma tusa yi nɛ piisi la ni, saŋkan ka ba da yɛl ye o pυ mɔr vɔt la ID card n bɛ suburb of Cape Coast, Nkanfoa teŋin, bɔzugɔ yi teŋin la ka li yυυg hali din ka ti Gaana wada pυ siak la. Nɛɛ da anɛ yɛl hali n tis o bɔzugɔ onɛ an Wabυg nid ka onɛ on da nyaa da pυ siak ye o mɔr vɔt la ID ka ba mɔr tuam keŋ kpɛɛm banɛ gɔsid District Registration Review vɔt yɛla la ni.Tuam la bɛ kpɛɛmnam la nuusin hali ti paae Buniya nyaaŋ nwaris anii la yυυma tusa yi nɛ piisi la ni, lin nyaaŋ ka o sɔb gbaυŋ n bɛlim Cape Coast High Court la. Buniya nyaaŋ nwaris awai la li dabisim piisi nɛ ayi yυυma tusa yi nɛ piisi, ka o lawyer Godwin Kudzo Tameklo da duoe zien Accra High Court la ni piana tituaa n tis Justice Stephen Oppong onɛ an saria kat la ka o sɔb gbaυŋ n tis mandamus kpɛɛm banɛ gɔsid vɔt yɛla la ye ba basimɛ o suor ka o gυligi o yυυr bɔzυgɔ court sia pυ kat o saria bɛɛd la zug.

Buniya nyaaŋ nwaris piiga la li dabisim yinne yυυma tusa yi nɛ piisi la ni ka ba da bas o suor ka o keŋi sɔb o yυυr wυυ Ankara High court la yɛl siem la.[19][20] Hali laam ban da bas o suor ka o maal o vɔt ID la naae la ka Wabυg dim la lɛn nyɛ yɛl yinne yaas n lɛn ziinl o amaa laam nɛ wala o da nyaŋi maal. Yυυma tusa yi nɛ piisi la ni ka ba vɔt ka  Nyarku di ka bas Barbara Asher Ayisi onɛ da an Wabυg nid ka ziin kυk la zug la, O da paamnɛ vɔt bam 22,972 ka o tiraan la mɛn da paam 21,643 vɔt kɔbiga pυυginɛ o da mɔri 51.49% ka o tiraan la mɛ mɔr 48.51% vɔt.

## On an wadmaan la
Buniya nyaaŋ nwarig yinne la yυυma tusa yi nɛ piisi nɛ yinne ka ba da waal Nyarku ka o  kpɛn wadmaanib yir la ni n zienɛ tis Cape Coast North kυk la wadmaanib yir linɛ paas anii la ti Gaana  Republic linɛ paas anaasi la. Onɛ an Poverty Reduction Strategy kpɛɛmnam yinne.

## O mɛŋ bɛllim
Nyarku anɛ Kristo biig Nidib wυsa mi o nɛ ye Ragga.

## Gbanvɛɛnsa